title: Odluka Vijeća (EU) 2017/1247 od 11. srpnja 2017. o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju te njihovih članica, s jedne strane, i Ukrajine, s druge strane, s iznimkom odredbi koje se odnose na postupanje s državljanima trećih zemalja koji su zakonito zaposleni kao radnici na državnom području druge stranke

text:
               12.7.2017

               HR

               Službeni list Europske unije

               L 181/1

         ODLUKA VIJEĆA (EU) 2017/1247
   od 11. srpnja 2017.
   o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju te njihovih članica, s jedne strane, i Ukrajine, s druge strane, s iznimkom odredbi koje se odnose na postupanje s državljanima trećih zemalja koji su zakonito zaposleni kao radnici na državnom području druge stranke
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 6. točkom (a) i člankom 218. stavkom 8. drugim podstavkom, kao i njegovim člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 22. siječnja 2007. ovlastilo Komisiju da otvori pregovore s Ukrajinom o sklapanju novog Sporazuma između Europske unije i Ukrajine kojim se zamjenjuje Sporazum o partnerstvu i suradnji (2).

               (2)

               Ti su pregovori uspješno okončani i Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (dalje u tekstu „Sporazum”) parafiran je 2012.

               (3)

               U skladu s Odlukom Vijeća 2014/295/EU (3), Odlukom Vijeća 2014/668/EU (4) i Odlukom Vijeća 2014/670/Euratom (5), Sporazum je potpisan u Bruxellesu 21. ožujka 2014. te u Bruxellesu 27. lipnja 2014., podložno njegovu kasnijem sklapanju.

               (4)

               Ova se Odluka odnosi na sve odredbe Sporazuma osim na odredbe njegova članka 17. koji sadrži specifične obveze u vezi s postupanjem prema državljanima trećih zemalja koji su zakonito zaposleni kao radnici na državnom području druge stranke i čije su odredbe obuhvaćene dijelom trećim glavom V. Ugovora o funkcioniranju Europske unije (UFEU). Cilj i sadržaj tih odredbi različiti su i neovisni od cilja i sadržaja drugih odredbi Sporazuma o pridruživanju između stranaka. Usporedno s ovom Odlukom donijet će se zasebna odluka koja se odnosi na članak 17. Sporazuma.

               (5)

               Sukladno članku 218. stavku 7. Ugovora o funkcioniranju Europske unije, primjereno je da Vijeće ovlasti Komisiju da odobri izmjene Sporazuma koje treba usvojiti Odbor za pridruživanje u svom sastavu za trgovinu sukladno članku 465. stavku 4. Sporazuma, kao što je predložio Pododbor za oznake zemljopisnog podrijetla sukladno članku 211. Sporazuma.

               (6)

               Primjereno je odrediti odgovarajuće postupke za zaštitu oznaka zemljopisnog podrijetla koje su zaštićene na temelju Sporazuma.

               (7)

               Sporazum se ne tumači kao da se njime dodjeljuju prava ili određuju obveze na koje se može izravno pozvati pred sudovima Unije ili država članica.

               (8)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, zajedno s njegovim prilozima i protokolima (dalje u tekstu „Sporazum”), odobrava se u ime Unije, s iznimkom njegova članka 17. (6).
   Članak 2.
   Predsjednik Vijeća, u ime Unije, daje obavijest predviđenu člankom 486. stavkom 2. Sporazuma, kako bi se izrazila suglasnost Europske unije da bude obvezana Sporazumom (7).
   Članak 3.
   Za potrebe članka 211. Sporazuma, izmjene Sporazuma putem odlukâ Pododbora za oznake zemljopisnog podrijetla odobrava Komisija u ime Unije. Kada zainteresirane strane ne mogu postići dogovor nakon prigovora koji se odnose na oznaku zemljopisnog podrijetla, Komisija donosi takvo stajalište na temelju postupka utvrđenog u članku 57. stavku 2. Uredbe (EU) br. 1151/2012 Europskog parlamenta i Vijeća (8).
   Članak 4.
   1.   Zaštićeno ime u pododjeljku 3. „Oznake zemljopisnog podrijetla” glave IV. poglavlja 9. Sporazuma može koristiti svaki gospodarski subjekt koji stavlja na tržište poljoprivredne proizvode, prehrambene proizvode, vina, aromatizirana vina ili pića koja su sukladna pratećoj specifikaciji.
   2.   U skladu s člankom 207. Sporazuma, države članice i institucije Unije provode zaštitu predviđenu člancima od 204. do 206. Sporazuma, uključujući na zahtjev zainteresirane stranke.
   Članak 5.
   Sporazum se ne tumači kao da se njime dodjeljuju prava ili određuju obveze na koje se može izravno pozvati pred sudovima Unije ili država članica.
   Članak 6.
   Ova Odluka stupa na snagu na dan donošenja.

      Sastavljeno u Bruxellesu 11. srpnja 2017.

            Za Vijeće

            Predsjednik

         T. TÕNISTE

      (1)  Suglasnost od 16. rujna 2014. (još nije objavljena u Službenom listu).

      (2)  Sporazum o partnerstvu i suradnji između Europskih zajednica i njihovih država članica i Ukrajine (SL L 49, 19.2.1998., str. 3.).

      (3)  Odluka Vijeća 2014/295/EU od 17. ožujka 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu njegove preambule, članka 1. te glava I., II. i VII. (SL L 161, 29.5.2014., str. 1.).

      (4)  Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

      (5)  Odluka Vijeća 2014/670/Euratom od 23. lipnja 2014. o odobravanju sklapanja, od strane Europske komisije, u ime Europske zajednice za atomsku energiju, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (SL L 278, 20.9.2014., str. 8.).

      (6)  Tekst Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane je objavljen u SL L 161, 29.5.2014., str. 3. zajedno s odlukom o potpisivanju.

      (7)  Datum stupanja na snagu Sporazuma će objaviti Glavno tajništvo Vijeća u Službenom listu Europske unije.

      (8)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).


title: 1999/36/EZ: Odluka Vijeća od 21. prosinca 1998. o privremenoj primjeni Sporazuma u obliku razmjene pisama između Europske zajednice i Narodne Republike Kine o izmjeni Sporazuma između Europske ekonomske zajednice i Narodne Republike Kine o trgovini tekstilnim proizvodima

text:
               11/Sv. 113

               HR

               Službeni list Europske unije

               219

         31999D0036

               L 012/27

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 1998.
   o privremenoj primjeni Sporazuma u obliku razmjene pisama između Europske zajednice i Narodne Republike Kine o izmjeni Sporazuma između Europske ekonomske zajednice i Narodne Republike Kine o trgovini tekstilnim proizvodima
   (1999/36/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. zajedno s člankom 228. stavkom 2. prvom rečenicom,
   uzimajući u obzir prijedlog Komisije,
   budući da je Komisija u ime Zajednice sklopila Sporazum u obliku razmjene pisama između Europske zajednice i Narodne Republike Kine o izmjeni Sporazuma između Europske ekonomske zajednice i Narodne Republike Kine o trgovini tekstilnim proizvodima, kako je zadnje izmijenjen Sporazumima parafiranim 13. prosinca 1995.;
   budući da ovaj Sporazum u obliku razmjene pisama treba primjenjivati privremeno od 1. siječnja 1999. u očekivanju završetka postupaka potrebnih za njegovo sklapanje, uz uvjet privremene primjene Sporazuma od strane Narodne Republike Kine,
   ODLUČILO JE:
   Članak 1.
   Sporazum u obliku razmjene pisama između Europske zajednice i Narodne Republike Kine o izmjeni Sporazuma između Europske ekonomske zajednice i Narodne Republike Kine o trgovini tekstilnim proizvodima, kako je zadnje izmijenjen Sporazumima parafiranim 13. prosinca 1995. primjenjuje se privremeno od 1. siječnja 1999. u očekivanju njegovog formalnog sklapanja uz uvjet privremene primjene Sporazuma od strane Narodne Republike Kine.
   Tekst Sporazuma priložen je ovoj Odluci.
   Članak 2.
   Ova Odluka objavljuje se u Službenom listu Europskih zajednica.

      Sastavljeno u Bruxellesu 21. prosinca 1998.

            Za Vijeće

            Predsjednik

         M. BARTENSTEIN


title: 2010/787/EU: Odluka Vijeća od 10. prosinca 2010. o državnim potporama za zatvaranje nekonkurentnih rudnika ugljena

text:
               08/Sv. 003

               HR

               Službeni list Europske unije

               283

         32010D0787

               L 336/24

               SLUŽBENI LIST EUROPSKE UNIJE

               10.12.2010.

      ODLUKA VIJEĆA

   od 10. prosinca 2010.
   o državnim potporama za zatvaranje nekonkurentnih rudnika ugljena
   (2010/787/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 107. stavak 3. točku (e),
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   budući da:

               (1)

               Uredba Vijeća (EZ) br. 1407/2002 od 23. srpnja 2002. o državnim potporama industriji ugljena (2) prestaje važiti 31. prosinca 2010.

               (2)

               Mali doprinos subvencioniranog ugljena ukupnoj energiji više ne opravdava održavanje takvih subvencija za osiguranje opskrbe energijom u Uniji.

               (3)

               Politika Unije kojom se potiču obnovljivi izvori energije, održivo i sigurno gospodarstvo s niskim udjelom ugljena ne podržava beskonačno poticanje nekonkurentnih rudnika ugljena. Kategorije potpora koje su dozvoljene Uredbom (EZ) br. 1407/2002 stoga ne trebaju biti trajno zadržane.

               (4)

               Međutim, u nedostatku specifičnih pravila o državnim potporama za ovaj sektor, samo se opća pravila o državnim potporama primjenjuju na ugljen. U tom kontekstu, nekonkurentni rudnici ugljena koji trenutačno koriste potpore u skladu s Uredbom (EZ) br. 1407/2002 ne mogu više ostvarivati pravo na potporu te će možda morati biti zatvoreni.

               (5)

               Ne dovodeći u pitanja opća pravila o državnim potporama, države članice trebaju biti u mogućnosti poduzeti mjere za ublažavanje socijalnih i regionalnih posljedica zatvaranja tih rudnika, tj. uredno okončanje aktivnosti u kontekstu neopozivog plana zatvaranja i/ili financiranje izvanrednih troškova, posebno nasljeđenih obveza.

               (6)

               Ova Odluka za sektor ugljena znači prijelaz s primjene posebnih sektorskih pravila na primjenu općih pravila o državnim potporama koja se primjenjuju na sve sektore.

               (7)

               Kako bi se na najmanju mjeru svelo narušavanje tržišnog natjecanja na unutarnjem tržištu zbog državnih potpora za zatvaranje nekonkurentnih rudnika ugljena, takve potpore trebaju biti degresivne i strogo ograničene na proizvodne jedinice za proizvodnju ugljena koje se planiraju nepovratno zatvoriti.

               (8)

               Radi ublažavanja učinka koji na okoliš ima proizvodnja ugljena iz proizvodnih jedinica kojima se dodjeljuju potpore za zatvaranje, države članice trebaju donijeti plan prikladnih mjera, primjerice u području energetske učinkovitosti, obnovljive energije ili hvatanja i skladištenja ugljičnog dioksida.

               (9)

               Poduzetnici trebaju ostvarivati pravo na potpore za pokriće troškova koji u skladu s uobičajenom računovodstvenom praksom ne utječu izravno na trošak proizvodnje. Takve su potpore namijenjene za pokriće izvanrednih troškova koji proizlaze iz zatvaranja njihovih jedinica za proizvodnju ugljena. Kako bi se izbjeglo da takve potpore neopravdano koriste poduzetnicima koji zatvaraju samo dio svojih proizvodnih mjesta, predmetni poduzetnici trebaju voditi zasebne račune za svaku od svojih jedinica za proizvodnju ugljena.

               (10)

               Ispunjavajući svoju zadaću u skladu s ovom Odlukom Komisija treba osigurati uspostavu, održavanje i poštovanje uobičajenih uvjeta tržišnog natjecanja. Posebno u odnosu na tržište električne energije, potpore za industriju ugljena ne bi trebale biti takve da utječu na proizvođače električne energije pri njihovom odabiru izvora opskrbe primarnom energijom. Slijedom toga, o cijenama i količinama ugljena ugovorne se strane trebaju slobodno dogovarati u svjetlu prevladavajućih uvjeta na svjetskom tržištu.

               (11)

               Primjena ove Odluke ne treba isključiti mogućnost da se potpore industriji ugljena ocijene sukladnima unutarnjem tržištu po nekoj drugoj osnovi. U tom smislu, ostala specifična pravila, posebno ona koja se odnose na potpore za istraživanje, razvoj i inovacije, za zaštitu okoliša i za aktivnosti izobrazbe, nastavljaju se primjenjivati unutar granica najviših intenziteta potpora, osim ako nije drukčije predviđeno tim pravilima.

               (12)

               Komisija treba ocijeniti mjere prijavljene na temelju ove Odluke i donijeti odluke u skladu s Uredbom Vijeća (EZ) br. 659/1999 od 22. ožujka 1999. o utvrđivanju detaljnih pravila za primjenu članka 93. Ugovora o EZ-u (3).

               (13)

               Kako bi se izbjegao diskontinuitet između mjera predviđenih Uredbom (EZ) br. 1407/2002 i mjera predviđenih u ovoj Odluci, ova se Odluka treba primjenjivati od 1. siječnja 2011.,

         DONIJELO JE OVU ODLUKU:
   POGLAVLJE 1.

      UVODNE ODREDBE

   Članak 1.
   Definicije
   Za potrebe ove Odluke, primjenjuju se sljedeće definicije:

               (a)

               „ugljen” znači visokokvalitetan, srednjokvalitetan i niskokvalitetan ugljen kategorije A i B u smislu međunarodnog sustava kodificiranja ugljena koji je utvrdila Gospodarska komisija Ujedinjenih naroda za Europu (4);

               (b)

               „zatvaranje” znači trajni prestanak proizvodnje i prodaje ugljena;

               (c)

               „plan zatvaranja” znači plan koji sastavlja država članica određujući mjere koje rezultiraju konačnim zatvaranjem jedinica za proizvodnju ugljena;

               (d)

               „jedinica za proizvodnju ugljena” znači podzemne i nadzemne lokacije za eksploataciju ugljena i povezana infrastruktura, kojima se može proizvoditi sirovi ugljen neovisno o ostalim dijelovima poduzetnika;

               (e)

               „poslovna godina” znači kalendarska godina ili drugo dvanaestomjesečno razdoblje koje se koristi kao polazište za ugovore u industriji ugljena;

               (f)

               „troškovi proizvodnje” znači ukupni troškovi vezani uz tekuću proizvodnju, uključujući aktivnosti vađenja, oplemenjivanja ugljena, posebno pranja, mjerenja i sortiranja, kao i prijevoza do mjesta uporabe te uobičajenu amortizaciju i tržišne kamate na posuđeni kapital;

               (g)

               „tekući proizvodni gubici” znači pozitivna razlika između troška prizvodnje ugljena i prodajne cijene na mjestu uporabe koja je slobodno dogovorena između ugovornih stranaka u svjetlu prevladavajućih uvjeta na svjetskom tržištu.

         POGLAVLJE 2.

      SUKLADNOST POTPORA

   Članak 2.
   Načelo
   1.   U kontekstu zatvaranja nekonkurentnih rudnika, potpore industriji ugljena mogu se smatrati sukladnima urednom funkcioniranju unutarnjeg tržišta ako su u skladu s odredbama ove Odluke.
   2.   Potpore pokrivaju samo troškove u vezi s ugljenom za proizvodnju električne energije, za kombiniranu proizvodnju toplinske i električne energije, za proizvodnju koksa i dodavanje goriva za visoke peći u industriji čelika, tamo gdje postoji takva uporaba u Uniji.
   Članak 3.
   Potpore za zatvaranje
   1.   Potpore poduzetniku, koje su namijenjene posebno za pokriće tekućih proizvodnih gubitaka jedinica za proizvodnju ugljena, mogu se smatrati sukladnima unutarnjem tržištu samo ako ispunjavaju sljedeće uvjete:

               (a)

               poslovanje predmetnih jedinica za proizvodnju ugljena mora činiti dio plana zatvaranja čiji rok ne prelazi 31. prosinca 2018.;

               (b)

               predmetne jedinice za proizvodnju ugljena moraju biti definitivno zatvorene u skladu s planom zatvaranja;

               (c)

               prijavljene potpore ne smiju premašiti razliku između predvidljivih troškova proizvodnje i predvidljivih prihoda za poslovnu godinu. Stvarno plaćene potpore moraju podlijegati godišnjim ispravcima na temelju stvarnih troškova i prihoda najkasnije do kraja poslovne godine nakon godine za koju su potpore bile dodijeljene;

               (d)

               iznos potpora po ekvivalentu tone ugljena ne smije dovesti do toga da cijene ugljena iz Unije na mjestu uporabe budu niže od cijena ugljena slične kvalitete iz trećih zemalja;

               (e)

               predmetne jedinice za proizvodnju ugljena morale su biti aktivne 31. prosinca 2009.;

               (f)

               ukupni iznos potpora za zatvaranje, koje dodjeljuje država članica, mora pratiti silazni trend: do kraja 2013. smanjenje ne smije biti manje od 25 %, do kraja 2015. ne manje od 40 %, do kraja 2016. ne manje od 60 % te do kraja 2017. ne manje od 75 % potpora dodijeljenih u 2011.;

               (g)

               ukupni iznos potpora za zatvaranje koje dodjeljuju države članice ne smije premašiti, za svaku godinu nakon 2010., iznos koji je ta država članica dodijelila, a Komisija odobrila, u skladu sa člancima 4. i 5. Uredbe (EZ) br. 1407/2002 za 2010.;

               (h)

               države članice moraju donijeti plan mjera radi ublažavanja učinka koji na okoliš ima proizvodnja ugljena iz proizvodnih jedinica kojima se dodjeljuju potpore u skladu s ovim člankom, primjerice u području energetske učinkovitosti, obnovljive energije ili hvatanja i skladištenja ugljičnog dioksida.

         2.   Uključivanje mjera, koje u smislu članka 107. stavka 1. Ugovora čine državnu potporu, u plan iz točke (h) stavka 1. ne dovodi u pitanje obvezu prijave i nečinjenja koju državama članicama u odnosu na takve mjere nameće članak 108. stavak 3. Ugovora, kao niti sukladnost takvih mjera unutarnjem tržištu.
   3.   Ako jedinice za proizvodnju ugljena, kojima se dodjeljuju potpore prema stavku 1., ne budu zatvorene do datuma utvrđenog u planu zatvaranja koji je odobrila Komisija, predmetna država članica vraća sve dodijeljene potpore u odnosu na čitavo razdoblje obuhvaćeno planom zatvaranja.
   Članak 4.
   Potpore za pokriće izvanrednih troškova
   1.   Državne potpore poduzetnicima koji provode ili su provodili aktivnosti u vezi s proizvodnjom ugljena kako bi im se omogućilo pokriće troškova koji proizlaze ili su proizašli iz zatvaranja jedinica za proizvodnju ugljena, a nisu vezani uz tekuću proizvodnju, mogu se smatrati sukladnima unutarnjem tržištu pod uvjetom da plaćeni iznos ne premašuje takve troškove. Takve se potpore mogu koristiti za pokriće:

               (a)

               troškova koji su nastali ili su rezervirani samo u poduzetnicima koji zatvaraju ili su zatvorili jedinice za proizvodnju ugljena, uključujući poduzetnike koji su korisnici potpora za zatvaranje;

               (b)

               troškova koji su nastali u nekoliko poduzetnika.

         2.   Kategorije troškova obuhvaćenih stavkom 1. određene su u Prilogu. Stavak 1. ne primjenjuje se na troškove proizašle iz nepridržavanja propisa o zaštiti okoliša.
   Članak 5.
   Zbrajanje
   1.   Najviši iznos potpore dopušten prema ovoj Odluci primjenjuje se bez obzira na to financiraju li potporu u cijelosti države članice ili je dijelom financira Unija.
   2.   Potpore odobrene prema ovoj Odluci ne smiju se zbrajati s ostalim državnim potporama u smislu članka 107. stavka 1. Ugovora odnosno s drugim oblicima financiranja Unije za iste opravdane troškove ako takvo preklapanje dovodi do iznosa potpora koji je viši od iznosa odobrenog prema ovoj Odluci.
   Članak 6.
   Odvajanje računa
   Sve potpore koje su poduzetnici primili prikazuju se u računima dobiti i gubitka kao zasebna stavka prihoda različita od prometa. Ako poduzetnici koji koriste potpore prema ovoj Odluci nastave trgovati odnosno poslovati nakon zatvaranja nekih ili svih njihovih jedinica za proizvodnju ugljena, moraju voditi precizne i zasebne račune za svaku od svojih jedinica za proizvodnju ugljena te za ostale gospodarske aktivnosti koje nisu vezane uz vađenje ugljena. Potporama dodijeljenim prema ovoj Odluci upravlja se tako da ne postoji mogućnost njihovog prenošenja na druge jedinice za proizvodnju ugljena koje nisu dio plana zatvaranja odnosno na druge gospodarske aktivnosti istog poduzetnika.
   POGLAVLJE 3.

      POSTUPCI

   Članak 7.
   Informacije koje pružaju države članice
   1.   Uz Uredbu (EZ) br. 659/1999, potpore iz ove Odluke podliježu i posebnim pravilima utvrđenim u stavcima 2. do 6.
   2.   Države članice koje namjeravaju dodijeliti potpore za zatvaranje iz članka 3. prijavljuju Komisiji plan zatvaranja predmetnih jedinica za proizvodnju ugljena. Plan sadržava barem sljedeće elemente:

               (a)

               identifikaciju jedinica za proizvodnju ugljena;

               (b)

               stvarne ili procijenjene troškove proizvodnje za svaku jedinicu za proizvodnju ugljena po poslovnoj godini;

               (c)

               procijenjenu proizvodnju ugljena, po poslovnoj godini, jedinica za proizvodnju ugljena koje su predmet plana zatvaranja;

               (d)

               procijenjeni iznos potpora za zatvaranje po poslovnoj godini.

         3.   Države članice Komisiji prijavljuju sve izmjene plana zatvaranja.
   4.   Države članice prijavljuju sve potpore koje namjeravaju dodijeliti industriji ugljena prema ovoj Odluci tijekom poslovne godine. Komisiji dostavljaju sve pojedinosti mjerodavne za izračun predvidljivih troškova proizvodnje i njihovu vezu s planovima zatvaranja koji su prijavljeni Komisiji u skladu sa stavkom 2.
   5.   Države članice obavješćuju Komisiju o iznosu i izračunu stvarno plaćenih potpora tijekom poslovne godine najkasnije šest mjeseci nakon završetka predmetne godine. Ako su izvršene izmjene prvotno plaćenih iznosa tijekom predmetne poslovne godine, države članice o tome obavješćuju Komisiju prije isteka sljedeće poslovne godine.
   6.   Prilikom prijavljivanja potpora iz članaka 3. i 4. te prilikom obavješćivanja Komisije o stvarno plaćenim potporama, države članice dostavljaju sve informacije koje su Komisiji potrebne kako bi provjerila poštovanje odredaba ove Odluke.
   POGLAVLJE 4.

      ZAVRŠNE ODREDBE

   Članak 8.
   Provedbene mjere
   Komisija poduzima sve mjere potrebne za provedbu ove Odluke. U granicama utvrđenim ovom Odlukom može uspostaviti zajednički okvir za priopćavanje informacija iz članka 7.
   Članak 9.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2011.
   Prestaje važiti 31. prosinca 2027.

      Sastavljeno u Bruxellesu 10. prosinca 2010.

            Za Vijeće

            Predsjednik

         V. VAN QUICKENBORNE

      (1)  Mišljenje od 23. studenoga 2010. (još nije objavljeno u Službenom listu)

      (2)  SL L 205, 2.8.2002., str. 1.

      (3)  SL L 83, 27.3.1999., str. 1.

      (4)  Međunarodni sustav kodificiranja srednje kvalitetnog i visokokvalitetnog ugljena (1998), Međunarodna klasifikacija ugljena u ležištu (1998) i Međunarodni sustav kodificiranja niskokvalitetnog ugljena (1999).
   PRILOG

      DEFINICIJA TROŠKOVA IZ ČLANKA 4.

   1.   Troškovi koji su nastali ili su rezervirani samo kod poduzetnika koji zatvaraju ili su zatvorili jedinice za proizvodnju ugljena
   Isključivo sljedeće kategorije troškova, i to samo ako proizlaze iz zatvaranja jedinica za proizvodnju ugljena:

               (a)

               trošak plaćanja socijalnih naknada proizašlih iz prijevremenog umirovljenja radnika prije nego navrše zakonsku dob umirovljenja;

               (b)

               ostali izvanredni izdaci za radnike koji su izgubili ili će izgubiti radna mjesta;

               (c)

               plaćanje mirovina i naknada izvan zakonskog sustava osiguranja radnicima koji su izgubili ili će izgubiti radna mjesta i radnicima koji imaju pravo na takva plaćanja prije zatvaranja;

               (d)

               troškovi koje su poduzetnici snosili za prekvalifikaciju radnika kako bi im se pomoglo da nađu nova radna mjesta izvan industrije ugljena, posebno troškovi izobrazbe;

               (e)

               opskrba besplatnim ugljenom radnika koji su izgubili ili će izgubiti radna mjesta i radnicima koji imaju pravo na takvu opskrbu prije zatvaranja, odnosno novčani ekvivalent;

               (f)

               preostali troškovi proizašli iz upravnih, zakonskih ili poreznih odredaba specifičnih za industriju ugljena;

               (g)

               dodatni podzemni sigurnosni radovi proizašli iz zatvaranja jedinica za proizvodnju ugljena;

               (h)

               šteta od iskapanja, pod uvjetom da su ju prouzročile jedinice za proizvodnju ugljena koje su zatvorene ili se zatvaraju;

               (i)

               svi opravdani troškovi vezani uz sanaciju bivših lokacija za vađenje ugljena, uključujući:

                           —

                           preostale troškove proizašle iz doprinosa tijelima odgovornim za vodoopskrbu i uklanjanje otpadnih voda,

                           —

                           druge preostale troškove proizašle iz vodoopskrbe i uklanjanja otpadnih voda;

               (j)

               preostali troškovi za pokriće zdravstvenog osiguranja bivših radnika;

               (k)

               troškovi vezani uz otkazivanje ili izmjenu ugovora koji su u tijeku (najviše u vrijednosti šestomjesečne proizvodnje);

               (l)

               izvanredna intrinzična amortizacija pod uvjetom da proizlazi iz zatvaranja jedinica za proizvodnju ugljena;

               (m)

               troškovi rekultiviranja površine.

         Povećanje vrijednosti zemljišta oduzima se od prihvatljivih troškova za troškovne kategorije iz točaka (g), (h), (i) i (m).
   2.   Troškovi koji su nastali ili su rezervirani u nekoliko poduzetnika
   Isključivo sljedeće kategorije troškova:

               (a)

               povećanje doprinosa, izvan zakonskog sustava osiguranja, za pokriće troškova socijalnog osiguranja kao rezultat pada broja uplatitelja slijedom zatvaranja jedinica za proizvodnju ugljena;

               (b)

               izdaci za vodoopskrbu i uklanjanje otpadnih voda proizašli iz zatvaranja jedinica za proizvodnju ugljena;

               (c)

               povećanje doprinosa tijelima odgovornim za vodoopskrbu i uklanjanje otpadnih voda, pod uvjetom da je to povećanje rezultat smanjenja proizvodnje ugljenja koja podliježe nametima slijedom zatvaranja jedinica za proizvodnju ugljena.


title: 2008/198/EZ: Odluka Vijeća od 18. veljače 2008. o sklapanju Sporazuma između Europske zajednice i bivše jugoslavenske republike Makedonije o određenim aspektima usluga u zračnom prometu

text:
               11/Sv. 69

               HR

               Službeni list Europske unije

               57

         32008D0198

               L 060/32

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2008.
   o sklapanju Sporazuma između Europske zajednice i bivše jugoslavenske republike Makedonije o određenim aspektima usluga u zračnom prometu
   (2008/198/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Vijeće je 5. lipnja 2003. ovlastilo Komisiju da započne pregovore s trećim zemljama o zamjeni određenih odredbi u postojećim bilateralnim sporazumima sporazumom Zajednice.

               (2)

               Komisija je u ime Zajednice pregovorima dogovorila Sporazum s bivšom jugoslavenskom republikom Makedonijom o određenim aspektima usluga u zračnom prometu (Sporazum) u skladu s mehanizmima i direktivama iz Priloga Odluci Vijeća o ovlašćivanju Komisije da započne pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (3)

               Sporazum je potpisan u ime Zajednice, podložno njegovom mogućem kasnijem sklapanju, u skladu s Odlukom Vijeća 2006/550/EZ (1).

               (4)

               Sporazum bi trebalo odobriti,

         ODLUČILO JE:
   Članak 1.
   Ovim se u ime Zajednice odobrava Sporazum između Europske zajednice i bivše jugoslavenske republike Makedonije o određenim aspektima usluga u zračnom prometu.
   Članak 2.
   Predsjednik Vijeća određuje osobu ovlaštenu za slanje obavijesti predviđene u članku 8. stavku 1. Sporazuma.

      Sastavljeno u Bruxellesu 18. veljače 2008.

            Za Vijeće

            Predsjednik

         D. RUPEL

      (1)  SL L 217, 8.8.2006., str. 16.


title: 2005/814/EZ: Odluka Komisije od 18. studenoga 2005. o donošenju odluka Zajednice o uvozu određenih kemikalija sukladno Uredbi (EZ) br. 304/2003 Europskog parlamenta i Vijeća te o izmjeni Odluke 2000/657/EZ  Tekst značajan za EGP

text:
               11/Sv. 110

               HR

               Službeni list Europske unije

               247

         32005D0814

               L 304/46

               SLUŽBENI LIST EUROPSKE UNIJE

         ODLUKA KOMISIJE
   od 18. studenoga 2005.
   o donošenju odluka Zajednice o uvozu određenih kemikalija sukladno Uredbi (EZ) br. 304/2003 Europskog parlamenta i Vijeća te o izmjeni Odluke 2000/657/EZ
   (Tekst značajan za EGP)
   (2005/814/EZ)
   KOMISIJA EUROPSKIH ZAJEDNICA,
   uzimajući o obzir Ugovor o osnivanju Europske zajednice,
   uzimajući u obzir Uredbu (EZ) br. 304/2003 Europskog parlamenta i Vijeća od 28. siječnja 2003. o izvozu i uvozu opasnih kemikalija (1), a posebno njezin članak 12 stavak 1. prvi podstavak,
   nakon savjetovanja s Odborom osnovanog prema članku 29. Direktive Vijeća 67/548/EEZ od 27. lipnja 1967. o usklađivanju zakona, uredaba i upravnih propisa o klasifikaciji, pakiranju i označivanju opasnih tvari (2),
   budući da:

               (1)

               Prema Uredbi (EZ) br. 304/2003 Komisija mora u ime Zajednice odlučiti o tome treba li dozvoliti uvoz u Zajednicu svake kemikalije koja podliježe postupku prethodnog pristanka nakon obavješćivanja (Prior Informed Consent Procedure, postupak PIC).

               (2)

               Program Ujedinjenih naroda za okoliš (UNEP) i Organizacija za hranu i poljoprivredu (FAO) imenovani su za obavljanje tajničkih poslova za odvijanje postupka PIC-a koji je Roterdamskom konvencijom o postupku prethodnog pristanka nakon obavješćivanja utvrđen za određene opasne kemikalije i pesticide u međunarodnoj trgovini: Konvencija je u ime Zajednice odobrena Odlukom Vijeća 2003/106/EZ (3).

               (3)

               Komisija, djelujući kao zajedničko imenovano tijelo, mora u ime Zajednice i njezinih država članica prosljeđivati odluke o kemikalijama Tajništvu Konvencije.

               (4)

               Kemikalije tetraetil olovo i tetrametil olovo dodane su postupku PIC-a kao industrijske kemikalije. Komisija je primila dokument koji sadrži smjernice za donošenje odluke i informacije o obje kemikalije. Uporaba obje kemikalije strogo je ograničena na razini Zajednice budući da je njihova uporaba u svojstvu antidetonacijskih sredstava u benzinu, podložno neznatnim iznimkama zabranjena Direktivom 98/70/EZ Europskog parlamenta i Vijeća od 13. listopada 1998. o kakvoći benzina i dizelskih goriva te o izmjeni Direktive Vijeća 93/12/EEZ (4). Stoga bi trebalo usvojiti odgovarajuću odluku o uvozu.

               (5)

               Kemikalija paration također je dodana postupku PIC-a kao pesticid, a Komisija je informacije o njoj dobila od Tajništva u obliku dokumenta koji sadrži smjernice za donošenje odluke.

               (6)

               Paration spada u područje primjene Direktive Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (5). Odlukom Komisije 2001/502/EZ od 9. srpnja 2001. o neuključivanju parationa u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže ovu aktivnu tvar (6) partion je isključen iz Priloga I. Direktivi 91/414/EEZ, a odobrenja za sredstva za zaštitu bilja koja ga sadrže morala su biti povučena do 8. siječnja 2002. Paration je prije toga bio uključen u privremeni postupak PIC-a utoliko što su određene vrlo opasne formulacije pesticida koje sadrže paration bile navedene u Prilogu III. Konvenciji, što se odrazilo u obrascu za odgovor iz Priloga Odluci 2000/657/EZ od 16. listopada 2000. o usvajanju odluka Zajednice o uvozu određenih kemikalija sukladno Uredbi Vijeća (EEZ) br. 2455/92 o izvozu i uvozu određenih opasnih kemikalija (7). Unos za paration u Prilogu III. Konvenciji treba zamijeniti unosom tako da se on ne odnosi samo na paration, već na sve formulacije koje sadrže ovu tvar. Stoga bi trebalo donijeti novu odluku o uvozu.

               (7)

               Odluku 2000/657/EZ bi stoga trebalo na odgovarajući način izmijeniti,

         ODLUČILA JE:
   Članak 1.
   1.   Odluka o uvozu kemikalije tetraetil olovo usvaja se sukladno obrascu za odgovore zemlje uvoznice iz Priloga I.
   2.   Odluka o uvozu kemikalije tetrametil olovo usvaja se sukladno obrascu za odgovore zemlje uvoznice iz Priloga II.
   Članak 2.
   Odluka o uvozu parationa iz Priloga Odluci 2000/657/EZ zamjenjuje se odlukom o uvozu sukladno obrascu za odgovore zemlje uvoznice iz Priloga III. ovoj Odluci.

      Sastavljeno u Bruxellesu 18. studenoga 2005.

            Za Komisiju

         Stavros DIMAS

            Član Komisije

      (1)  SL L 63, 6.3.2003., str. 1. Uredba kako je zadnje izmijenjena Uredbom Komisije (EZ) br. 775/2004 (SL L 123, 27.4.2004., str. 27.).

      (2)  SL 196, 16.8.1967., str. 1. Direktiva kako je zadnje izmijenjena Direktivom Komisije 2004/73/EZ (SL L 152, 30.4.2004., str. 1.).

      (3)  SL L 63, 6.3.2003., str. 27.

      (4)  SL L 350, 28.12.1998., str. 58. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (5)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2005/34/EZ (SL L 125, 18.5.2005., str. 5.).

      (6)  SL L 187, 10.7.2001., str. 47.

      (7)  SL L 275, 27.10.2000., str. 44. Odluka kako je zadnje izmijenjena Odlukom 2005/416/EZ (SL L 147, 10.6.2005., str. 1.).
   PRILOG I.
   ODLUKA O UVOZU KEMIJSKE TVARI TETRAETIL OLOVO

   PRILOG II.
   ODLUKA O UVOZU KEMIJSKE TVARI TETRAMETIL OLOVO

   PRILOG III.
   ODLUKA O UVOZU KEMIJSKE TVARI PARATION


title: 2013/712/ZVSP: Odluka Političkog i sigurnosnog odbora Atalanta/3/2013 od 2. prosinca 2013. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta)

text:
               5.12.2013

               HR

               Službeni list Europske unije

               L 324/7

      ODLUKA POLITIČKOG I SIGURNOSNOG ODBORA ATALANTA/3/2013
   od 2. prosinca 2013.
   o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta)
   (2013/712/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

               (2)

               PSO je 2. srpnja 2013. donio Odluku Atalanta/2/2013 (2) o imenovanju komodora Petera LENSELINKA zapovjednikom snaga EU-a.

               (3)

               Zapovjednik operacije EU-a preporučio je imenovanje kontraadmirala Hervéa BLÉJEANA novim zapovjednikom snaga EU-a umjesto komodora Petera LENSELINKA.

               (4)

               Vojni odbor EU-a podupire tu preporuku.

               (5)

               Odluku Atalanta/2/2013 stoga bi trebalo staviti izvan snage.

               (6)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Dosljedno tome, Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIO JE OVU ODLUKU:
   Članak 1.
   Kontraadmiral Hervé BLÉJEAN imenuje se zapovjednikom snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) od 6. prosinca 2013.
   Članak 2.
   Odluka Atalanta/2/2013 stavlja se izvan snage.
   Članak 3.
   Ova Odluka stupa na snagu 6. prosinca 2013.

      Sastavljeno u Bruxellesu 2. prosinca 2013.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  Odluka Političkog i sigurnosnog odbora Atalanta/2/2013 od 2. srpnja 2013. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (SL L 187, 6.7.2013., str. 8.).


               30.8.2016

               HR

               Službeni list Europske unije

               C 316/194

         P8_TA(2015)0059
   Zahtjev za ukidanje parlamentarnog imuniteta Theodorosu Zagorakisu
   Odluka Europskog parlamenta od 11. ožujka 2015. o zahtjevu za ukidanje imuniteta Theodorosu Zagorakisu (2015/2048(IMM))
   (2016/C 316/23)

      Europski parlament,

               —

               uzimajući u obzir zahtjev za ukidanje imuniteta Theodorosu Zagorakisu koji je 19. prosinca 2014. uputio zamjenik državnog odvjetnika pri Vrhovnom sudu Grčke i koji je 28. siječnja 2015. objavljen na plenarnoj sjednici, a u vezi s postupkom E2010/3844 koji se vodi pred kaznenim sudom u Solunu,

               —

               nakon saslušanja Theodorosa Zagorakisa u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010. , 6. rujna 2011. i 17. siječnja 2013. (1),

               —

               uzimajući u obzir članak 62. Ustava Helenske Republike,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0044/2015),

               A.

               budući da je zamjenik državnog odvjetnika pri Vrhovnom sudu Grčke podnio zahtjev za ukidanje imuniteta zastupniku u Europskom parlamentu Theodorosu Zagorakisu u kontekstu mogućeg sankcioniranja navodnog kaznenog djela;

               B.

               budući da u skladu s člankom 9. Protokola br. 7 o povlasticama i imunitetima Europske unije zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

               C.

               budući da prema članku 62. Ustava Helenske Republike zastupnik u Parlamentu tijekom zakonodavnog razdoblja ne može biti kazneno gonjen, uhićen ili pritvoren niti mu se može na neki drugi način ograničiti sloboda;

               D.

               budući da je Theodoros Zagorakis optužen za nanošenje tjelesnih ozljeda iz nehaja i nepridržavanje sigurnosnih propisa na radnom mjestu;

               E.

               budući da je protiv Theodorosa Zagorakisa, predsjednika i pravnog zastupnika nogometnog kluba PAOK, pokrenut kazneni progon zbog nesreće na radu zaposlenika tog kluba koja se dogodila 13. svibnja 2010. na stadionu tog istog kluba u Solunu;

               F.

               budući da navodno kazneno djelo očito nije ni u kakvoj vezi s obnašanjem dužnosti Theodorosa Zagorakisa u svojstvu zastupnika u Europskom parlamentu već je u vezi s njegovom funkcijom predsjednika nogometnog kluba PAOK;

               G.

               budući da kazneni progon nije u vezi s izraženim mišljenjem ili glasanjem pri obnašanju njegovih dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;

               H.

               budući da ne postoji razlog za pretpostavku da je kazneni progon pokrenut s namjerom nanošenja političke štete dotičnom zastupniku (fumus persecutionis) jer je pokrenut nekoliko godina prije nego što je on postao zastupnik u Europskom parlamentu;

               1.

               odlučuje ukinuti imunitet Theodorosu Zagorakisu;

               2.

               nalaže svojem predsjedniku da odmah proslijedi ovu Odluku i izvješće nadležnog odbora Državnom odvjetništvu pri Vrhovnom sudu Grčke.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.


title: 2002/579/EZ: Odluka predstavnika vlada država članica koji su se sastali u Vijeću od 25. lipnja 2002. o privremenoj primjeni Unutarnjeg sporazuma između predstavnika država članica koji su se sastali u Vijeću o financiranju i upravljanju pomoći Zajednice na temelju Financijskog protokola Sporazuma o partnerstvu između afričkih, karipskih i pacifičkih zemalja i Europske zajednice i njezinih država članica, potpisan u Cotonou (Benin) 23. lipnja 2000. te o raspodjeli financijske pomoći Prekomorskim zemljama i područjima na kojima se primjenjuje Četvrti dio Ugovora o EZ-u

text:
               11/Sv. 114

               HR

               Službeni list Europske unije

               95

         42002D0579

               L 184/24

               SLUŽBENI LIST EUROPSKE UNIJE

         ODLUKA PREDSTAVNIKA VLADA DRŽAVA ČLANICA KOJI SU SE SASTALI U VIJEĆU
   od 25. lipnja 2002.
   o privremenoj primjeni Unutarnjeg sporazuma između predstavnika država članica koji su se sastali u Vijeću o financiranju i upravljanju pomoći Zajednice na temelju Financijskog protokola Sporazuma o partnerstvu između afričkih, karipskih i pacifičkih zemalja i Europske zajednice i njezinih država članica, potpisan u Cotonou (Benin) 23. lipnja 2000. te o raspodjeli financijske pomoći Prekomorskim zemljama i područjima na kojima se primjenjuje Četvrti dio Ugovora o EZ-u
   (2002/579/EZ)
   PREDSTAVNICI VLADA DRŽAVA ČLANICA EUROPSKE ZAJEDNICE KOJI SU SE SASTALI U VIJEĆU,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu AKP-EZ-a, potpisan u Cotonou (Benin) 23. lipnja 2000. (dalje u tekstu: „Sporazum AKP-EZ-a”),
   budući da:

               (1)

               Sporazum AKP-EZ-a stupa na snagu kada se ustavni zahtjevi svake države ispune u skladu s njegovim člankom 93.

               (2)

               Odbor veleposlanika AKP-EZ-a donijelo je Odluku 28. veljače kojom se donose prijelazne mjere koje se primjenjuju do 1. kolovoza 2000.

               (3)

               U skladu s člankom 366. stavkom 3. Četvrte Konvencije AKP-EZ-a, kako je izmijenjena Sporazumom potpisanim u Mauricijusu 4. studenoga 1995., Vijeće ministara AKP-EZ-a usvojilo je prijelazne mjere Odlukom br. 1/2000 (1) za razdoblje od 2. kolovoza 2000. do 1. lipnja 2002.

               (4)

               Odlukom br. 1/2002 Vijeće ministara AKP-EZ-a izmjenjuje gore spomenutu Odluku br. 1/2000 proširujući njezinu primjenjivost dok Sporazum AKP-EZ-a ne stupi na snagu.

               (5)

               U skladu s člankom 6. Odluke br. 1/2000, od država članica i Zajednice zahtijeva se poduzimanje odgovarajućih mjere za svaku od njih s obzirom na provedbu prijelaznih mjera.

               (6)

               Predstavnici vlada država članica koji su se sastali u Vijeću, postigli su konsenzus vezan uz Unutarnji sporazum o financiranju i upravljanju pomoći Zajednice državama AKP-a koji odgovara odredbama o programiranju i provedbi Sporazuma. Ovaj Sporazum ne stupa na snagu prije usvajanja od svake države članice u skladu sa svojim vlastitim ustavnim odredbama.

               (7)

               Odlukom od 3. listopada 2000., predstavnici vlada država članica odlučili su da se neke odredbe Unutarnjeg sporazuma primjenjuju na privremenoj osnovi do 1. lipnja 2002.

               (8)

               Iste odredbe Unutarnjeg sporazuma trebalo bi i dalje primjenjivati na privremenoj osnovi do njegovog stupanja na snagu,

         ODLUČILI SU:
   Članak 1.
   Sljedeće odredbe Unutarnjeg sporazuma o Devetom Europskom fondu za razvoj privremeno se nastavljaju primjenjivati od dana usvajanja ove Odluke:

               1.

               članci 14., 15., 16., 19. stavak 1., 19. stavak 2., 19. stavak 3. i 19. stavak 4. o provedbi procesa programiranja;

               2.

               članci 21. do 27. za potrebe provedbe procesa programiranja;

               3.

               članci 29. i 30. za potrebe pripreme funkcioniranja investicijskog instrumenta; i

               4.

               članak 31. za potrebe donošenja Financijske uredbe.

         Članak 2.
   Ova Odluka ostaje na snazi do stupanja na snagu Unutarnjeg sporazuma.
   Objavljuje se u Službenom listu Europskih zajednica.

      Sastavljeno u Luxembourgu 25. lipnja 2002.

            Predsjednik

         J. MATAS I PALOU

      (1)  SL L 195, 1.8.2000., str. 46.


title: 2006/425/EZ: Odluka Vijeća od 27. ožujka 2006. o potpisivanju i privremenoj primjeni Sporazuma između Europske zajednice i Srbije i Crne Gore o određenim aspektima usluga u zračnom prometu

text:
               11/Sv. 122

               HR

               Službeni list Europske unije

               195

         32006D0425

               L 169/36

               SLUŽBENI LIST EUROPSKE UNIJE

         ODLUKA VIJEĆA
   od 27. ožujka 2006.
   o potpisivanju i privremenoj primjeni Sporazuma između Europske zajednice i Srbije i Crne Gore o određenim aspektima usluga u zračnom prometu
   (2006/425/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama o zamjeni određenih odredbi u postojećim bilateralnim sporazumima Sporazumom Zajednice.

               (2)

               Komisija je u ime Zajednice sklopila Sporazum sa Srbijom i Crnom Gorom o određenim aspektima usluga u zračnom prometu, dalje u tekstu: „Sporazum”, u skladu s mehanizmima i direktivama iz Priloga Odluci Vijeća kojom se ovlašćuje Komisija za otvaranje pregovora s trećim zemljama u vezi sa zamjenom određenih odredaba u postojećim bilateralnim sporazumima Sporazumom Zajednice.

               (3)

               Sporazum bi trebalo potpisati i privremeno primjenjivati, podložno njegovu kasnijem sklapanju,

         ODLUČILO JE:
   Članak 1.
   Ovim se odobrava u ime Zajednice potpisivanje Sporazuma između Europske zajednice i Srbije i Crne Gore o određenim aspektima usluga u zračnom prometu, u skladu s Odlukom Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu(-e) ovlaštenu(-e) potpisati Sporazum u ime Zajednice, podložno njegovom sklapanju.
   Članak 3.
   Do njegovog stupanja na snagu, Sporazum se privremeno primjenjuje od prvog dana prvog mjeseca koji slijedi nakon dana kada stranke obavješćuju jedna drugu o završetku postupaka potrebnih u ovu svrhu.
   Članak 4.
   Ovim se ovlašćuje predsjednik Vijeća da provede obavješćivanje predviđeno člankom 8. stavkom 2. Sporazuma.

      Sastavljeno u Bruxellesu 27. ožujka 2006.

            Za Vijeće

            Predsjednik

         H. GORBACH


title: 2006/592/EZ: Odluka Vijeća od 5. svibnja 2006. o potpisivanju i privremenoj primjeni Sporazuma između Europske zajednice i Vlade Republike Singapura o određenim aspektima usluga u zračnom prometu

text:
               11/Sv. 116

               HR

               Službeni list Europske unije

               108

         32006D0592

               L 243/21

               SLUŽBENI LIST EUROPSKE UNIJE

         ODLUKA VIJEĆA
   od 5. svibnja 2006.
   o potpisivanju i privremenoj primjeni Sporazuma između Europske zajednice i Vlade Republike Singapura o određenim aspektima usluga u zračnom prometu
   (2006/592/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju za otvaranje pregovora s trećim zemljama o zamjeni određenih odredaba u postojećim bilateralnim sporazumima Sporazumom Zajednice.

               (2)

               Komisija je u ime zajednice pregovorima dogovorila Sporazum s Vladom Republike Singapura o određenim aspektima usluga u zračnom prometu, dalje u tekstu „Sporazum”, u skladu s mehanizmima i uputama u Prilogu Odluci Vijeća o ovlašćivanju Komisije za otvaranje pregovora s trećim zemljama o zamjeni određenih odredaba u postojećim bilateralnim sporazumima Sporazumom Zajednice.

               (3)

               Sporazum treba potpisati i privremeno primijeniti, uz mogućnost kasnijeg sklapanja,

         ODLUČILO JE:
   Članak 1.
   Potpisivanje Sporazuma između Europske zajednice i Vlade Republike Singapura o određenim aspektima usluga u zračnom prometu odobrava se u ime Zajednice, podložno donošenju Odluke Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se za imenovanje osobe (osoba) opunomoćene (opunomoćenih) za potpisivanje Sporazuma u ime Zajednice podložno njegovom sklapanju.
   Članak 3.
   Do stupanja na snagu Sporazum se primjenjuje privremeno od prvog dana sljedećeg mjeseca od dana kada se stranke međusobno obavijeste o završetku postupaka potrebnih u tu svrhu.
   Članak 4.
   Predsjednik Vijeća ovlašćuje se za davanje obavijesti u skladu s člankom 7. stavkom 2. Sporazuma.

      Sastavljeno u Bruxellesu 5. svibnja 2006.

            Za Vijeće

            Predsjednik

         K.-H. GRASSER


title: 2007/477/EZ: Odluka Komisije od 25. lipnja 2007. o kompatibilnosti mjera koje poduzima Austrija sukladno članku 3.a. stavku 1. Direktive Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanja djelatnosti televizijskog emitiranja s propisima Zajednice

text:
               06/Sv. 9

               HR

               Službeni list Europske unije

               142

         32007D0477

               L 180/11

               SLUŽBENI LIST EUROPSKE UNIJE

         ODLUKA KOMISIJE
   od 25. lipnja 2007.
   o kompatibilnosti mjera koje poduzima Austrija sukladno članku 3.a. stavku 1. Direktive Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanja djelatnosti televizijskog emitiranja s propisima Zajednice
   (2007/477/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanja djelatnosti televizijskog emitiranja (1), a posebno njezin članak 3.a. stavak 2.,
   uzimajući u obzir mišljenje Odbora osnovanog sukladno članku 23.a Direktive 89/552/EEZ,
   budući da:

               (1)

               Austrija je dopisom od 12. ožujka 2001. obavijestila Komisiju o mjerama koje će poduzeti sukladno članku 3.a. stavku 1. Direktive 89/552/EEZ.

               (2)

               Komisija je u roku od tri mjeseca nakon primitka te obavijesti potvrdila da su predmetne mjere u skladu s propisima Zajednice, posebno u pogledu proporcionalnosti mjera i transparentnosti nacionalnog postupka za savjetovanje.

               (3)

               Komisija je prilikom svog razmatranja uzela u obzir raspoložive podatke o austrijskom medijskom prostoru.

               (4)

               Popis događaja od velike važnosti za društvo koji su uključeni u austrijske mjere sastavljen je na jasan i transparentan način, a o tome su u Austriji pokrenute opširne konzultacije.

               (5)

               Komisija je sa zadovoljstvom utvrdila da događaji navedeni u austrijskim mjerama ispunjavaju najmanje dva od sljedećih kriterija za koje se smatra da su pouzdani pokazatelji važnosti događaja za društvo: i. poseban opći odjek u državi članici, a ne samo važnost onima koji inače prate predmetni sport ili aktivnost; ii. općenito priznata, izrazita kulturna važnost koju tom događaju pridaje stanovništvo države članice, posebno kao katalizator kulturnog identiteta; iii. sudjelovanje državne reprezentacije u predmetnom natjecanju ili turniru od međunarodne važnosti; i iv. činjenica da se događaj tradicionalno emitira na besplatnoj televiziji i privlači veliki dio televizijskoga gledateljstva.

               (6)

               Znatan broj događaja navedenih u austrijskim mjerama, uključujući ljetne i zimske Olimpijske igre, utakmice Svjetskog prvenstva u nogometu i Europskog prvenstva u nogometu u kojima sudjeluje austrijska nacionalna reprezentacija, kao i prve utakmice, polufinala i finalne utakmice tih turnira (za muškarce), spadaju u kategoriju događaja koji se tradicionalno smatraju događajima od velike važnosti za društvo, kako je izričito navedeno u uvodnoj odredbi 18. Direktive 97/36/EZ. Ti događaji u cijelosti imaju poseban opći odjek u Austriji, budući da su posebno popularni među općim stanovništvom, a ne samo među onima koji obično prate sportske događaje.

               (7)

               Finale Austrijskog nogometnog kupa ima poseban opći odjek u Austriji, budući da je nogomet najpopularniji sport u toj državi članici.

               (8)

               FIS Svjetsko prvenstvo u alpskom skijanju i FIS Svjetsko prvenstvo u nordijskom skijanju imaju poseban opći odjek u Austriji, budući da je skijanje vrlo popularan sport koji je dio općeg školskog sportskog obrazovanja u toj državi članici. Štoviše, izrazita kulturna važnost tih događaja kao katalizatora austrijskog kulturnog identiteta rezultat je uspjeha austrijskih sudionika na tim natjecanjima i važnosti skijaškog turizma u Austriji.

               (9)

               Novogodišnji koncert Bečkog filharmonijskog orkestra ima izrazitu kulturnu važnost kao temelj austrijskog kulturnog identiteta s obzirom na iznimno visoku kvalitetu tog kulturnog događaja i s obzirom na činjenicu da privlači vrlo veliki broj gledatelja diljem svijeta.

               (10)

               Bečki operni bal ima poseban opći odjek u Austriji kao događaj „popularne kulture” i kao simbol sezone balova s posebnim značajem za austrijsku kulturnu tradiciju. Važan doprinos ovog događaja svjetskom ugledu Bečke državne opere, budući da na njemu uobičajeno sudjeluju svjetski poznati operni pjevači i pjevačice, potvrđuje njegovu izrazitu kulturnu važnost za Austriju.

               (11)

               Navedeni događaji tradicionalno se emitiraju na besplatnoj televiziji te privlače veliki broj televizijskoga gledateljstva.

               (12)

               Iz razloga velikog javnog interesa za osiguranjem pristupa široke javnosti emitiranju događaja od velike važnosti za društvo, austrijske mjere čine se razmjernima i može ih se smatrati opravdanim odstupanjem od temeljne slobode pružanja usluga iz Ugovora o EZ-u.

               (13)

               Austrijske mjere su u skladu s pravilima EZ-a o tržišnom natjecanju jer se definicija televizijskih kuća koje ispunjavaju uvjete za emitiranje navedenih događaja temelji na objektivnim kriterijima koji omogućuju stvarno i potencijalno tržišno natjecanje za kupovinu prava na emitiranje tih događaja. Usto, broj navedenih događaja nije toliko nerazmjeran da bi krivulja tržišnog natjecanja ukazivala na pad tržišta besplatne televizije i pretplatničke televizije.

               (14)

               Nakon što je Komisija ostale države članice obavijestila o austrijskim mjerama i savjetovanja s Odborom osnovanim sukladno članku 23.a Direktive 89/552/EEZ, glavni direktor za obrazovanje i kulturu je dopisom od 31. svibnja 2001. obavijestio Austriju da Europska komisija nema namjere uložiti prigovor na izvještene mjere.

               (15)

               Austrijske mjere stupile su na snagu 1. listopada 2001.

               (16)

               Te su mjere objavljene u seriji „C”Službenog lista Europskih zajednica
                   (2) sukladno članku 3.a. stavku 2. Direktive 89/552/EEZ.

               (17)

               Iz presude prvostupanjskog suda u predmetu T-33/01, Infront WM protiv Komisije, proizlazi da izjava o tome da su mjere koje su poduzete u skladu s člankom 3.a. stavkom 1. Direktive 89/552/EEZ u skladu s propisima Zajednice, predstavlja odluku u smislu članka 249. Ugovora o EZ-u koju stoga Komisija mora prihvatiti. Sukladno tome, ovom Odlukom je potrebno izjaviti da su mjere o kojima je izvijestila Austrija u skladu s propisima Zajednice. Te je mjere, u obliku kako ih je konačno poduzela Austrija i kako su utvrđene u Prilogu ovoj Odluci, potrebno objaviti u Službenom listu Europske unije sukladno članku 3.a. stavku 2. Direktive 89/552/EEZ,

         ODLUČILA JE:
   Članak 1.
   Mjere poduzete u skladu s člankom 3.a. stavkom 1. Direktive 89/552/EEZ o kojima je Austrija 12. ožujka 2001. obavijestila Komisiju, u obliku kako su objavljene u Službenom listu Europskih zajednica C 16 od 19. siječnja 2002., u skladu su s propisima Zajednice.
   Članak 2.
   Mjere, u obliku kako ih je konačno poduzela Austrija i kako su utvrđene u Prilogu ovoj Odluci, objavljuju se u Službenom listu Europske unije sukladno članku 3.a. stavku 2. Direktive 89/552/EEZ.

      Sastavljeno u Bruxellesu 25. lipnja 2007.

            Za Komisiju

         Viviane REDING

            Članica Komisije

      (1)  SL L 298, 17.10.1989., str. 23. Direktiva kako je izmijenjena Direktivom 97/36/EZ Europskog parlamenta i Vijeća (SL L 202, 30.7.1997., str. 60.).

      (2)  SL L 16, 19.1.2002., str. 8.

      PRILOG

         Objava u skladu s člankom 3.a. stavkom 2. Direktive Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanju djelatnosti televizijskog emitiranja

      Mjere koje je poduzela Austrija i koje se objavljuju sukladno članku 3.a. stavku 2. Direktive 89/552/EEZ navedene su u sljedećim izvadcima iz Bundesgesetzblatta (Saveznog službenog lista – I. br. 85/2001 i II. br. 305/2001):

            „85.   Savezni zakon o ostvarivanju ekskluzivnih prava televizijskog emitiranja (Zakon o ekskluzivnim televizijskim pravima (Fernseh-Exclusivrechtegesetz — FERG))

         Državno vijeće (Nationalrat) je odredilo sljedeće:
         Članak 1.

                     § 1.

                                 (1)

                                 Ovaj se Zakon, uz iznimku § 5., primjenjuje samo na televizijske kuće obuhvaćene austrijskim Zakonom o radiodifuziji (Österreichischer Rundfunkgesetz - ORF-Gesetz), objavljenom u Saveznom službenom listu (BGBl.) br. 379/1984, ili Zakonom o privatnoj televiziji (Privatfernsehgesetz), BGBl. I. br. 84/2001.

                                 (2)

                                 § 3. ne primjenjuje se na prava televizijskog emitiranja koja su stečena prije stupanja na snagu ovog Zakona, osim ako temeljni sporazumi nisu produljeni nakon stupanja na snagu ovog Zakona.

               § 2.   U smislu ovog Zakona, „događaj od velikog društvenog interesa” znači samo one događaje koji su navedeni u Pravilniku koji je izdan na temelju § 4. ovog Zakona.

                     § 3.

                                 (1)

                                 Ako je televizijska kuća stekla ekskluzivna prava na emitiranje događaja iz Pravilnika koji je izdan na temelju § 4. ovog Zakona, mora omogućiti da događaj na televizijskom kanalu koji je dostupan bez ograničenja vidjeti najmanje 70 % pretplatnika i gledatelja koji su oslobođeni plaćanja pretplate, pri čemu se moraju poštovati rješenja utvrđena u Pravilniku (cjelovito ili djelomično izravno ili odgođeno praćenje). U smislu ovog podstavka, praćenje se smatra „odgođenim” ako između početka događaja i početka emitiranja prođe najviše 24 sata.

                                 (2)

                                 U smislu ovog Zakona, „televizijski kanali s pristupom bez ograničenja” znači kanale koje gledatelji mogu primati bez ikakvih dodatnih ili redovitih plaćanja za korištenje tehničke opreme za dekodiranje. „Dodatna plaćanja” u smislu ovog podstavka ne uključuju licencnu naknadu (§ 2. Zakona o licencnim naknadama (Rundfunkgebührengesetz — RGG)), cijenu programa (§ 20. RFG), naknadu za priključak kabelske mreže i stalnu naknadu koja se plaća kabelskom operateru.

                                 (3)

                                 Obveze iz podstavka 1. smatraju se ispunjenima, ako su pruženi dokazi da je televizijska kuća učinila sve što se opravdano može očekivati u uobičajenim tržišnim uvjetima kako bi omogućila gledanje događaja iz podstavka 1. na televizijskim kanalima s pristupom bez ograničenja. Televizijska kuća može, s ciljem postizanja obostranog suglasja o tome što predstavlja takve uvjete, uputiti predmet Saveznom senatu za komunikacije (Bundeskommunikationssenat). Senat uključuje sve strane u napore za postizanjem dogovora i sastavlja pisano izvješće o pregovorima i njihovom ishodu.

                                 (4)

                                 U slučaju da se ne postigne sporazum, savezni senat za komunikacije, na zahtjev jedne od uključenih televizijskih kuća, odlučuje je li predmetna televizijska kuća na odgovarajući način ispunila svoje obveze iz podstavaka 1. i 3. U slučaju da televizijska kuća nije na odgovarajući način ispunila te obveze, Savezni senat za komunikacije umjesto televizijske kuće određuje što se misli pod „uobičajenim tržišnim uvjetima” iz podstavka 3. Savezni senat za komunikacije posebno utvrđuje odgovarajuću tržišnu cijenu za dodjelu prava na emitiranje.

                                 (5)

                                 Protiv televizijske kuće koja nije na odgovarajući način ispunila svoje obveze iz podstavka 1. može biti podignuta tužba za naknadu štete u građanskoj parnici. Potraživanje naknade štete također uključuje naknadu za gubitak zarade.

                                 (6)

                                 Tužba za naknadu štete moguća je tek nakon donošenja odluke iz podstavka 4. Ne dovodeći u pitanje podstavak 7., sud i stranke u postupku iz podstavka 4. obvezne su poštovati presudu na koju nije moguće uložiti žalbu.

                                 (7)

                                 Ako u postupku iz podstavka 6. sud smatra da je odluka nezakonita, prekida postupak i podnosi tužbu Višem upravnom sudu (Verwaltungsgerichtshof - VwGH) na temelju članka 131. podstavka 2. Saveznog Ustava (B-VG) te traži deklaratornu presudu kojom se potvrđuje nezakonitost odluke. Kada VwGH donese presudu, sud nastavlja postupak i donosi pravorijek o sporu sukladno pravnom stajalištu VwGH-a.

                     § 4.

                                 (1)

                                 Savezna Vlada Pravilnikom određuje koji su događaji iz § 2. događaji od velikog društvenog interesa u Austriji. Pravilnik uključuje samo one događaje koji ispunjavaju najmanje dva od sljedećih kriterija:

                                             1.

                                             događaj već privlači veliku pozornost u Austriji, posebno zbog izvještavanja u medijima;

                                             2.

                                             događaj je izraz austrijskog kulturnog, umjetničkog ili društvenog identiteta;

                                             3.

                                             događaj je – posebno zbog sudjelovanja vrhunskih austrijskih sportaša/sportašica – sportski događaj od posebne nacionalne važnosti ili privlači veliku pozornost gledatelja u Austriji zbog svoje međunarodne važnosti;

                                             4.

                                             događaj je već prije bio emitiran na televiziji s pristupom bez ograničenja.

                                 (2)

                                 Pravilnik određuje hoće li se događaj na televiziji s pristupom bez ograničenja pratiti izravno ili s odgodom te hoće li se emitirati cijeli događaj ili samo njegovi dijelovi. Događaj se prati izravno i u cijelosti, osim ako ne postoje objektivni razlozi (npr. različite vremenske zone, razni događaji/dijelovi istog događaja odvijaju se istodobno) zašto je potrebno i prikladno ne pružati takvo praćenje.

                                 (3)

                                 Prije izdavanja Pravilnika, ili njegove izmjene, potrebno je savjetovati se s televizijskim kućama, vlasnicima prava, poslovnim sektorom, potrošačima, zaposlenicima i osobama iz područja kulture i sporta. Nacrt Pravilnika objavljuje se u dodatku Službenom listu (Amtsblatt) uz Wiener Zeitung, a usto se pruža vremenski rok od osam tjedana da bilo koja osoba uputi svoju primjedbu na taj nacrt. Potom se nacrt upućuje Europskoj komisiji. Pravilnik se može izdati tek ako, u roku od tri mjeseca nakon upućivanja nacrta Europskoj komisiji, Europska komisija nije dala nikakve prigovore na njegovo izdavanje.
                                 […]

               § 6.   Savezni senat za komunikacije odgovoran je za nadzor odredaba ovog zakona u pogledu pravnih pitanja u onom dijelu u kojem se te odredbe odnose na televizijske kuće (§ 11. Zakona o austrijskom tijelu za komunikacije (KommAustria) (KOG), BGBl. I. br. 32/2001).

                     § 7.

                                 (1)

                                 Za svaku osobu koja prekrši obveze iz:

                                             1.

                                             § 3. podstavka 1.; ili
                                             […]
                                             smatra se da je počinila upravni prekršaj te joj Savezni senat za komunikacije određuje plaćanje kazne u iznosu između 36 000 EUR i 58 000 EUR.

                                 (2)

                                 U postupku predviđenom u podstavku 1., savezni senat za komunikacije provodi javno usmeno saslušanje.

                                 (3)

                                 Savezni senat za komunikacije primjenjuje Zakon o općem upravnom postupku iz 1991. (Allgemeine Verwaltungsverfahrensgesetz 1991) (BGBl. br. 51) te, u slučajevima predviđenima u podstavku 1., Zakon o upravnim kaznama iz 1991. (Verwaltungsstrafgesetz 1991) (BGBl. No 52).

                                 (4)

                                 U slučaju opetovanih i teških kršenja ovog Zakona od strane televizijske kuće (§ 2. podstavak 1. Zakona o privatnoj televiziji, BGBl. I. br. 84/2001), Savezni senat za komunikacije pokreće postupak za oduzimanje licenci ili zabrane kabelskog emitiranja kako je predviđeno u § 63. Zakona o privatnoj televiziji.
                                 […]

                     § 9.

                                 (1)

                                 Za izvršenje ovog Zakona zadužena je Savezna Vlada, i to u pogledu § 4. podstavaka 1. i 2. i posljednje rečenice podstavka 3., ministar pravosuđa u pogledu § 3. podstavaka 5. do 7., i savezni kancelar u pogledu svih ostalih odredaba.

                                 (2)

                                 Zahtjevi iz prve i druge rečenice § 4. podstavka 3. mogu se zanemariti ako je Pravilnik prvi put izdan nakon što je ovaj zakon stupio na snagu, ako su, kao dio pripreme za postupak obavješćivanja iz članka 3.a stavaka 1. i 2. Direktive 89/552/EEZ kako je izmijenjena Direktivom 97/36/EZ, s predmetnim strankama obavljena savjetovanja te su stranke u okviru tih savjetovanja na odgovarajući način bile upoznate sa sadržajem Pravilnika koji se izdaje.

               § 10.   Odredbe §§ 1. do 4., §§ 6. do 9. i § 11. ovog Zakona prenose članak 3.a stavke 1. i 2. Direktive 89/552/EEZ o usklađivanju određenih odredaba propisanih zakonom, propisom i upravnim postupkom u državama članicama u pogledu obavljanju djelatnosti televizijskog emitiranja (SL L 298, 17.10.1989., str. 23.), kako je izmijenjena Direktivom 97/36/EZ (SL L 202, 30.7.1997., str. 60).
         […]
         § 11.   Ovaj Zakon stupa na snagu 1. kolovoza 2001.

               KLESTIL
               SCHÜSSEL”

            „305.   Pravilnik o događajima od velikog društvenog interesa

         Sljedeći Pravilnik donosi se na temelju § 4. podstavka 1. Saveznog zakona o ostvarivanju ekskluzivnih prava televizijskog emitiranja (Zakon o ekskluzivnim televizijskim pravima (Fernseh-Exclusivrechtegesetz — FERG)), BGBl. I. br. 85/2001.:

                     § 1.

                     Događaji od velikog društvenog interesa su:

                                 1.

                                 ljetne i zimske Olimpijske igre;

                                 2.

                                 utakmice Svjetskog prvenstva u nogometu (FIFA) (za muškarce) ako u njima sudjeluje austrijska nacionalna reprezentacija, kao i prva utakmica, polufinale i finale Svjetskog prvenstva u nogometu (za muškarce);

                                 3.

                                 utakmice Europskog prvenstva u nogometu (za muškarce) ako u njima sudjeluje austrijska nacionalna reprezentacija, kao i prva utakmica, polufinale i finale Europskog prvenstva u nogometu (za muškarce);

                                 4.

                                 finalna utakmica Austrijskog nogometnog kupa;

                                 5.

                                 FIS Svjetsko prvenstvo u alpskom skijanju;

                                 6.

                                 Svjetsko prvenstvo u nordijskom skijanju;

                                 7.

                                 Novogodišnji koncert Bečkog filharmonijskog orkestra;

                                 8.

                                 Bečki operni bal.

                     § 2.

                                 (1)

                                 Televizijske kuće koje su stekle ekskluzivna prava na emitiranje događaja iz § 1. moraju osigurati da se ti događaji mogu izravno i u cijelosti gledati na televiziji s pristupom bez ograničenja.

                                 (2)

                                 Snimljena ili djelomična verzija događaja iz § 1. podstavaka 1., 5., 6. i 8. smije se emitirati:

                                             1.

                                             ako se dijelovi događaja iz § 1. ili više od jednog događaja iz § 1. odvijaju u isto vrijeme; ili

                                             2.

                                             ako u prošlosti taj događaj nije bio emitiran u cijelosti zbog svoje duljine trajanja.

                     § 3.

                     Ovaj Pravilnik stupa na snagu 1. listopada 2001.

               SCHÜSSEL — RIESS-PASSER — FERRERO-WALDNER — GEHRER — GRASSER — STRASSER — BÖHMDORFER — MOLTERER — HAUPT — FORSTINGER — BARTENSTEIN.”


title: 2007/512/EZ: Odluka Vijeća od 15. veljače 2007. o sklapanju, u ime Zajednice, Dogovora između Europske zajednice i Republike Islanda i Kraljevine Norveške o načinima sudjelovanja tih država u Europskoj agenciji za upravljanje operativnom suradnjom na vanjskim granicama država članica Europske unije

text:
152                    HR                                Službeni list Europske unije                                                 19/Sv. 8
32007D0512
20.7.2007.                                           SLUŽBENI LIST EUROPSKE UNIJE                                                  L 188/17
                                                             ODLUKA VIJEĆA
                                                           od 15. veljače 2007.
               o sklapanju, u ime Zajednice, Dogovora između Europske zajednice i Republike Islanda i Kraljevine
               Norveške o načinima sudjelovanja tih država u Europskoj agenciji za upravljanje operativnom
                                   suradnjom na vanjskim granicama država članica Europske unije
                                                               (2007/512/EZ)
VIJEĆE EUROPSKE UNIJE,                                                             njezinoj primjeni. Kako se ova Odluka gradi na schen
                                                                                genskoj pravnoj stečevini, na temelju odredaba glave IV.
                                                                                dijela trećeg Ugovora o osnivanju Europske zajednice,
                                                                                Danska u skladu s člankom 5. navedenog Protokola u
uzimajući u obzir Ugovor o osnivanju Europske zajednice, a
                                                                                roku šest mjeseci od donošenja ove Uredbe odlučuje o
posebno njegov članak 62. stavak 2. točku (a) i članak 66. u
                                                                                tome hoće li Odluku provesti u svojem nacionalnom
vezi s člankom 300. stavkom 2. prvim podstavkom prvom
                                                                                pravu.
rečenicom,
uzimajući u obzir prijedlog Komisije,                                      (5)     Ova Odluka predstavlja razvoj odredaba schengenske
                                                                                pravne stečevine u kojima Ujedinjena Kraljevina ne sudje
                                                                                luje, u skladu s Odlukom Vijeća 2000/365/EZ od
                                                                                29. svibnja 2000. o zahtjevu Ujedinjene Kraljevine
budući da:                                                                         Velike Britanije i Sjeverne Irske za sudjelovanje u poje
                                                                                dinim odredbama schengenske pravne stečevine (2).
                                                                                Ujedinjena Kraljevina stoga ne sudjeluje u njezinu dono
(1)     U skladu s člankom 21. stavkom 3. Uredbe Vijeća (EZ)                       šenju, ona je ne obvezuje i ne podliježe njezinoj primjeni.
        br. 2007/2004 od 26. listopada 2004. o osnivanju
        Europske agencije za upravljanje i operativnu suradnju
        na vanjskim granicama država članica Europske unije (1),
        zemlje koje su se pridružile provedbi, primjeni i razvoju          (6)     Ova Odluka predstavlja razvoj odredaba schengenske
        schengenske pravne stečevine moraju sudjelovati u aktiv                   pravne stečevine u kojima Irska ne sudjeluje, u skladu s
        nostima Agencije. Modaliteti njihova sudjelovanja uređuju                  Odlukom Vijeća 2002/192/EZ od 28. veljače 2002. o
        se posebnim dogovorima koji se sklapaju između Zajed                      zahtjevu Irske za sudjelovanje u provedbi nekih odredbi
        nice i predmetnih država.                                                  schengenske pravne stečevine (3). Irska stoga ne sudjeluje
                                                                                u njezinu donošenju, ona je ne obvezuje i ne podliježe
                                                                                njezinoj primjeni,
(2)     Nakon ovlaštenja Komisije 7. listopada 2004., pregovori
        s Republikom Islandom i Kraljevinom Norveškom o
        Dogovoru o načinima sudjelovanja tih država u Europ               ODLUČILO JE:
        skoj agenciji za upravljanje i operativnu suradnju na vanj
        skim granicama država članica Europske unije zaključeni
        su.
                                                                                Članak 1.
(3)     Podložno njegovu kasnijem sklapanju, Dogovor parafiran             Potpis Dogovora između Europske zajednice i Republike Islanda
        18. svibnja 2005. bi trebalo potpisati a priloženu Zajed          i Kraljevine Norveške o načinima sudjelovanja tih država u
        ničku izjavu odobriti. Dogovor bi se trebao primjenjivati          Europskoj agenciji za upravljanje i operativnu suradnju na vanj
        privremeno.                                                        skim granicama država članica Europske unije i Zajednička
                                                                           izjava odobravaju se u ime Zajednice, podložno sklapanju
                                                                           ovog Dogovora.
(4)     U skladu s člancima 1. i 2. Protokola o stajalištu Danske,
        koji je priložen Ugovoru o Europskoj uniji i Ugovoru o
        osnivanju Europske zajednice, Danska ne sudjeluje u                Tekst Dogovora i Zajedničke izjave priložene su ovoj Odluci.
        donošenju ove Odluke, ona je ne obvezuje i ne podliježe
                                                                           (2) SL L 131, 1.6.2000., str. 43.
(1) SL L 349, 25.11.2004., str. 1.                                         (3) SL L 64, 7.3.2002., str. 20.
 ---pagebreak--- 19/Sv. 8         HR                                   Službeni list Europske unije                                   153
                                                                Članak 2.
         Predsjednik Vijeća ovlašćuje se odrediti osobu (osobe) ovlaštenu (ovlaštene) za potpisivanje Dogovora u ime
         Zajednice, podložno njegovu sklapanju.
                                                                Članak 3.
         Dogovor se privremeno primjenjuje do završetka postupaka za njegovo službeno sklapanje u skladu s
         člankom 9. stavkom 2. (1).
         Sastavljeno u Bruxellesu 15. veljače 2007.
                                                                                Za Vijeće
                                                                                Predsjednik
                                                                                W. SCHÄUBLE
         (1) Glavno tajništvo Vijeća objavit će datum potpisivanja Sporazuma u Službenom listu Europske unije.


title: 89/331/EEZ: Odluka Vijeća od 13. ožujka 1989. o sklapanju drugog Dodatnog protokola uz Sporazum između Europske ekonomske zajednice i Kraljevine Norveške nakon pristupanja Kraljevine Španjolske i Portugalske Republike Zajednici

text:
               02/Sv. 021

               HR

               Službeni list Europske unije

               22

         31989D0331

               L 136/13

               SLUŽBENI LIST EUROPSKE UNIJE

               13.03.1989.

      ODLUKA VIJEĆA

   od 13. ožujka 1989.
   o sklapanju drugog Dodatnog protokola uz Sporazum između Europske ekonomske zajednice i Kraljevine Norveške nakon pristupanja Kraljevine Španjolske i Portugalske Republike Zajednici
   (89/331/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je Uredbom (EEZ) br. 839/88 (1) naplata uvoznih carina koje Zajednica desetorice primjenjuje na određene proizvode koji se uvoze iz Španjolske i Portugala u potpunosti suspendirana kada su predmetne carine pale na razinu od 2 % ili niže;
   budući da je potrebno sklopiti drugi Dodatni protokol uz Sporazum između Europske ekonomske zajednice i Kraljevine Norveške (2), potpisan u Bruxellesu 14. svibnja 1973., kako bi se predvidjela potpuna suspenzija carina na proizvode obuhvaćene Sporazumom koji se uvoze iz Španjolske u Norvešku, kada predmetne carine padnu na 2 % ili niže,
   ODLUČILO JE:
   Članak 1.
   Drugi Dodatni protokol uz Sporazum između Europske ekonomske zajednice i Kraljevine Norveške nakon pristupanja Kraljevine Španjolske i Portugalske Republike Zajednici odobrava se u ime Zajednice.
   Tekst Protokola priložen je ovoj Odluci.
   Članak 2.
   Predsjednik Vijeća izdaje obavijest kako je previđeno u članku 3. Protokola (3).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 13. ožujka 1989.

            Za Vijeće

            Predsjednik

         C. SOLCHAGA CATALAN

      (1)  SL L 87, 31.3.1988., str. 1.

      (2)  SL L 171, 27.6.1972., str. 2.

      (3)  Glavno tajništvo Vijeća objavit će dan stupanja Protokola na snagu u Službenom listu Europskih zajednica.


title: 2014/55/EU: Odluka Europske središnje banke od 27. prosinca 2013. o izmjeni Odluke ESB/2010/21 o godišnjim financijskim izvještajima Europske središnje banke (ESB/2013/52)

text:
               4.2.2014

               HR

               Službeni list Europske unije

               L 33/7

      ODLUKA EUROPSKE SREDIŠNJE BANKE

   od 27. prosinca 2013.
   o izmjeni Odluke ESB/2010/21 o godišnjim financijskim izvještajima Europske središnje banke
   (ESB/2013/52)
   (2014/55/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 26. stavak 2.,
   budući da:

               (1)

               Odluka ESB/2010/21 (1) određuje pravila za sastavljanje godišnjih financijskih izvještaja Europske središnje banke (ESB).

               (2)

               Članak 24. Odluke ESB/2010/21 određuje da u slučaju da određeni računovodstveni postupak nije utvrđen Odlukom ESB/2010/21 te ako ne postoji odluka Upravnog vijeća koja je u suprotnosti s njim, ESB poštuje načela vrednovanja u skladu s Međunarodnim računovodstvenim standardima (MRS) koje je prihvatila Europska unija, a koji su relevantni za djelatnosti i izvještaje ESB-a.

               (3)

               ESB primjenjuje MRS 19 Primanja zaposlenih za priznavanje aktuarske dobiti i gubitaka u odnosu na primanja nakon prestanka zaposlenja prema pristupu „koridora”.

               (4)

               MRS 19 je revidiran te je na snazi za razdoblja od godine dana počevši od ili nakon 1. siječnja 2013. Prema revidiranom MRS-u 19, ukinut je pristup”koridora”.

               (5)

               Prilog I. Odluci ESB/2010/21 trebalo bi izmijeniti kako bi se omogućilo izvještavanje o rezultatima revalorizirane vrijednosti neto obveze (imovine) na temelju definiranih primanja u odnosu na primanja nakon prestanka zaposlenja na strani imovine u bilanci ESB-a pod stavkom 14. „Računi revalorizacije”.

               (6)

               Odluku ESB/2010/21 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjena
   Prilog I. Odluci ESB/2010/21 izmjenjuje se u skladu s Prilogom ovoj Odluci.
   Članak 2.
   Stupanje na snagu
   Ova Odluka stupa na snagu 30. prosinca 2013.

      Sastavljeno u Frankfurtu na Majni 27. prosinca 2013.

            Predsjednik ESB-a

         Mario DRAGHI

      (1)  Odluka ESB/2010/21 od 11. studenoga 2010. o godišnjim financijskim izvještajima Europske središnje banke (SL L 35, 9.2.2011., str. 1).

      PRILOG
      Prilog I. Odluci ESB/2010/21 mijenja se kako slijedi:

                  1.

                  U tablici s naslovom „Obveze”, u odnosu na bilančnu stavku 14. (Računi revalorizacije), stupac s naslovom „Kategorizacija sadržaja bilančnih stavki” zamjenjuje se sljedećim:

                              „(a)

                              Računi revalorizacije koji se odnose na kretanje cijena za zlato, za sve vrste vrijednosnih papira nominiranih u eurima, sve vrste vrijednosnih papira nominiranih u stranoj valuti, opcije; razlike u tržišnom vrednovanju koje se odnose na izvedenice za kamatni rizik; računi revalorizacije koji se odnose na kretanje tečaja za svaku neto valutnu poziciju, uključujući valutne ugovore o razmjeni/terminske ugovore u stranoj valuti i posebna prava vučenja
                              Posebni računi revalorizacije koji proizlaze iz doprinosa u skladu s člankom 48. stavkom 2. Statuta ESSB-a, s obzirom na središnje banke država članica čija su odstupanja prestala. Vidjeti članak 13. stavak 2.

                              (b)

                              Rezultati revalorizirane vrijednosti neto obveze (imovine) u odnosu na primanja nakon prestanka zaposlenja, a koji predstavljaju neto poziciju sljedećih podstavki:

                                          i.

                                          aktuarska dobit i gubici u sadašnjoj vrijednosti definiranih primanja;

                                          ii.

                                          prinos na imovinu plana, isključujući iznose uključene u neto kamate na neto obvezu (imovinu) na temelju definiranih primanja;

                                          iii.

                                          svaku promjenu učinka gornje granice vrijednosti imovine, isključujući iznose uključene u neto kamate na neto obvezu (imovinu) na temelju definiranih primanja.”

                  2.

                  U tablici s naslovom „Obveze”, u odnosu na bilančnu stavku 14. (Računi revalorizacije), stupac s naslovom „Načelo vrednovanja” zamjenjuje se sljedećim:

                              „(a)

                              Revalorizacijska razlika između prosječnog troška i tržišne vrijednosti, devize preračunate po tržišnom tečaju

                              (b)

                              Sukladno članku 24. stavku 2”.